Fenerbahçe S.K. (baloncesto)

O **Fenerbahçe Erkek Basketbol Takımı**, ou simplemente **Fenerbahçe**, é un club profesional de baloncesto turco con sede na cidade de Istanbul. Actualmente xoga na Türkiye Basketbol Ligi, a máxima categoría do baloncesto turco, e na Euroliga. Fundado en 1913, é a sección de baloncesto masculina do club polideportivo Fenerbahçe. Actualmente o equipo xoga os seus partidos como local no Ülker Sports Arena, pavillón con capacidade para 13.800 espectadores. Entre 2006 e 2015, tras a súa fusión co Ülkerspor, o equipo foi coñecido popularmente e por motivos de patrocinio como **Fenerbahçe Ülker**.

## Historia 
A sección de baloncesto masculino do Fenerbahçe foi fundada en 1913, acadando desde aquela un notábel éxito no baloncesto turco. O equipo gañou os seus primeiros títulos en 1957, 1959 1965, xusto antes de que fosa fundada a Liga de Baloncesto de Turquía. Grazas aos títulos domésticos o club participou na Euroliga de 1960 e de 1966. Porén, tras a exitosa etapa, os seareiros terían que agardar até 1991 para ver ao seu equipo gañar un novo título. En 1991 o equipo, liderado por Levent Topsakal, Larry Richard e o adestrador Çetin Yılmaz consegue vencer na final ao Tofaş, converténdose en campión de Liga, a súa primeira vez desde a fundación da competición. Grazas ao título, o Fenerbahçe participaría na seguinte edición da Euroliga, aínda que acabaría perdendo na primeira rolda.

O equipo volvería xogar a final da liga en 1992, 1993 e 1995, aínda que sen éxito en ningunha das tres ocasións. Na temporada 1997−98 o terceiro lugar acadado permítelle volvet á Euroliga, conseguindo esta vez chegar aos oitvados de final con xogadores como Mahmoud Abdul-Rauf, Marko Milič, Žan Tabak, İbrahim Kutluay e Conrad McRae. Con todo, o equipo acaba perdendo fronte o Real Madrid. O equipo tamén particpou noutras competicións europeas, chegando aos cuartos de final da Copa Korać en 1996 e 2001, e acabando en cuarto lugar na FIBA Europe League de 2005.

No verán de 2006 o club fusiónase co Ülkerspor para formar o Fenerbahçe Ülker. Despois da fusión, o Fenerbahce convertéuse no dominador da Liga, gañando o campionato en dúas coasións consecutivas. Na terceira temporada despois da fusión, porén, non conseguen o título tras perder nunha disputada eliminatoria final ante o Efes Pilsen. Iso non impide que na temporada 2009−10 o equipo repita título de campión, desquitándose ante o Efes Pilsen. O seguinte ano o Fenerbahçe afrontaría a competición cun equipo con xogadores como Šarūnas Jasikevičius, Marko Tomas, Darjuš Lavrinovič, Bojan Bogdanović ou Thabo Sefolosha. Baixo o mando do adestrador Neven Spahija o equipo consegue repetir título. Porén, as dúas seguintes temporadas serían decepcionantes para o club de Istanbul. Para solucionalo chegaría ao banco Željko Obradović, que viría acompañado de xogadores como Linas Kleiza ou Nemanja Bjelica. Así, o Fenerbahçe gañaría o seu sexto título de Liga tras vecen na final ao Galatasaray. En 2015 o club remata o seu patrocinio con Ülker.

## Xogadores 
### Cadro actual 
## Palmarés 
[miniatura|300px|Partido inaugural do [Ülker Sports Arena ante o Olimpia Milano.]]
### Campeticións europeas 
* **Euroliga**:
* **Campións (1)**: 2017
* *Subcampións (2)*: 2016, 2018

### Competicións dométiscas 
**Liga de Turquía**
* **Campións (10)**: 1991, 2007, 2008, 2010, 2011, 2014, 2016, 2017, 2018, 2022
* *Subcampións (10)*: 1968, 1970, 1971, 1983, 1985, 1993, 1995, 2009, 2019, 2021
**Campionato Turco** (1946–1967)
* **Campións (3)**: 1957, 1959, 1965
* *Subcampións (6)*: 1954, 1956, 1958, 1963, 1964, 1967
**Copa de Turquía**
* **Campións (7)**: 1967, 2010, 2011, 2013, 2016, 2019, 2020
* *Subcampións (5)*: 1994, 1997, 1999, 2015, 2022
**Supercopa**: 
* **Campións (7)**: 1990, 1991, 1994, 2007, 2013, 2016, 2017
* *Subcampións (9)*: 1985, 1988, 2008, 2009, 2010, 2011, 2014, 2018, 2019

## Partidos fronte equipos da NBA 
## Notas 
## Véxase tamén 
### Outros artigos 
* Ülkerspor
* Fenerbahçe

### Ligazóns externas 
* Sitio web oficial *(en turco)*